SC วิ่ง 6% ลุ้นกำไรปี 65 โต 22% ทะลุ 2 พันล้าน โบรกชูเป้า 4.90 บ.
SC บวก 6% โบรกอัพกำไร Q4 โต 55% ดันทั้งปีแตะ 2.5 พันล้าน แนะนำราคาเป้าหมาย 4.90 บ.
SC บวก 6% โบรกอัพกำไร Q4 โต 55% ดันทั้งปีแตะ 2.5 พันล้าน แนะนำราคาเป้าหมาย 4.90 บ.
30 ม.ค. 2566

ผู้สื่อข่าวรายงานว่า วันนี้ (30 ม.ค.66) ราคาหุ้น บริษัท เอสซี แอสเสท คอร์ปอเรชั่น จำกัด (มหาชน) หรือ SC ณ เวลา 16:10 น. อยู่ที่ระดับ 4.60 บาท บวก 0.24 บาท หรือ 5.50% สูงสุดที่ระดับ 4.62 บาท ต่ำสุดที่ระดับ 4.38 บาท ด้วยมูลค่าการซื้อขาย 213.78 ล้านบาท

บล.ดีบีเอส วิคเคอร์ส ระบุในบทวิเคราะห์ว่า ได้ปรับประมาณการกำไรไตรมาส 4/65 ขึ้นเป็น 901 ล้านบาท เติบโต 55% จากงวดเดียวกันของปีก่อน และเติบโต 38% จากไตรมาสก่อน ส่วนทั้งปี 65 ปรับขึ้นเป็น 2.5 พันล้านบาท เติบโต 22% จากงวดเดียวกันของปีก่อน
สำหรับกำไรไตรมาส 1/66 จะเติบโตสูงขึ้นอีก เพราะคาดยอดขายรอโอน ณ สิ้นปี 65 จะสูงถึง 1.26 หมื่นล้านบาท สามารถรับรู้รายได้บ้านแนวราบได้เร็วขึ้น ส่วนคอนโดที่เริ่มโอนได้ในช่วงไตรมาส 4/65 ก็อยู่ในช่วงเดือน พ.ย.และ ธ.ค. 65 ก็มีโอกาสที่บางส่วนจะโอนล่าช้ามายังไตรมาส 1/66
ทั้งนี้ปรับคำแนะนำเป็น “ซื้อ” จากเดิมถือ แนะนำราคาเป้าหมาย 4.90 บาท